אוהבי הטבע
אנחנו מבני ראשון לציון; נרשמנו להיות בחיל השריון,; אותנו תמיד הטבע משך,; אויר הפסגות, העשב הרך,; מראה הכרמים בשעת הבציר; וריח הזבל ניחוח חציר...; מן הטנק הגדול; כאן רואים את הכל; את החוף,; את הנוף; ומרחבים עד אופק,; אך אם קיר פה מסתיר; את הנוף המזהיר,; אז נוגחים; ופותחים; את האופק.; ליבנו יפעם בשעת הזריחה,; נפשנו תצהל מול גן בפריחה,; מול פרח קטן בשדה המטווח; דמעה מעיני תרטיב התותח,; אז בוא נא אלי פרפר נחמד; ושב על כתפו של ה..מג"ד..; עם הטנק נסתער; מול גבולות וגדר; החומסים; וחוסמים; את נפלאות הטבע!; כל אויב בראש הר,; כל משלט מבוצר,; אז נתקיף; ונשקיף; על הטבע.; בין כל הבנות שהיו עד עכשיו,; רק את המורה לטבע נאהב,; צחה כנרקיס, כולה חיננית,; רכה עדינה וגם טבעונית,; אצלנו בראשון היתה משולה; לנוף ראשוני וקרקע בתולה.; עץ שקמה ואלון; שמנו לה בחלון,; שני סלעים; נפלאים; גררנו לה הביתה,; אם תרצה היא לחקור; את הנוף נעקור,; נעמיס; ונכניס; לה הביתה...; אנחנו מבני ראשון לציון; נרשמנו על כן לחיל השריון,; כדי שנהיה לטבע קרובים,; כדי שנוכל ללגום מרחבים,; להביא למורה בבוקר בהיר; אזוב ירקרק, יחד עם כל הקיר.; מן הטנק הגדול...; 